Ace Hood
Antoine Franklin McColister (1988-yil 11-mayda tugʻilgan) – Ace Hood oʻlaroq maʼlum amerikalik reper. Florida shtatining Port St. Lucie shahrida tugʻilgan. McColister toʻrtta studiyaviy albom eʼlon qilgan: Gutta (2008), Ruthless (2009), Blood, Sweat & Tears (2011) va Trials & Tribulations (2013). McColister ijro etgan „Hustle Hard“ va „Bugatti“ qoʻshiqlari Billboard Hot 100 xit-paradida mos ravishda 60- va 33-pogʻonagacha koʻtarilgan. 2016-yilda McColister We the Best Musicdan ketishini eʼlon qildi va hozirda mustaqil ijodkor sifatida faoliyatini yuritmoqda.